CELEX: 32014R0456
Language: mt
Date: 2014-04-29 00:00:00
Title: Regolament ta' Implimentazzjoni tal-Kummissjoni (UE) Nru 456/2014 tad- 29 ta' April 2014 dwar il-klassifikazzjoni ta' ċerti prodotti fin-Nomenklatura Magħquda

6.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 133/33
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 456/2014
   tad-29 ta' April 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' April 2014.
      
         
            Għall-Kummissjoni,
         
         
            F'isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott (l-hekk imsejjaħ “sett ta' sokit ikkontrollat b'mod remot”) f'pakkett li għandu żewġ swiċċijiet b'kontroll remot u apparat ta' kontroll mill-bogħod.
                  Kull swiċċ ikkontrollat b'mod remot jinsab f'qafas individwali li jikkonsisti minn plakka, sokit, buttuna għat-tagħlim, swiċċ u riċevitur tar-radju u huwa mfassal għal vultaġġ ta' 230 V u kurrent massimu ta' 10 A.
                  Il-buttuna għat-tagħlim tintuża għall-identifikazzjoni bejn is-swiċċ u l-kontroll mill-bogħod. Tista' wkoll tintuża bħala swiċċ manwali.
                  L-apparat ta' kontroll remot jaħdem f'medda ta' frekwenza ta' trażmissjoni ta' 433,05–434,79 MHz fuq distanza ta' madwar 30 m u jikkontrolla ż-żewġ swiċċijiet b'mod indipendenti minn xulxin.
                  Il-prodott jintuża biex tagħmir mqabbad mas-sokit jixgħel u jintefa b'kontroll remot.
               
               
                  8536 50 80 
               
               
                  Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda u bil-kliem tal-kodiċi 8536 , 8536 50  u 8536 50 80 .
                  L-apparat ta' kontroll remot jikkontrolla l-iswiċċijiet b'mod indipendenti minn xulxin. Konsegwentament, il-prodott ma jistax jitqies bħala unità funzjonali fit-tifsira tan-nota 4 għat-Taqsima XVI peress li l-komponenti individwali ma jikkontribwixxux flimkien għal funzjoni definita b'mod ċar.
                  Minħabba l-karatteristiċi oġġettivi tiegħu, il-funzjoni tal-prodott hija biex biex tagħmir mqabbad mas-sokit jixgħel u jintefa b'kontroll remot. Klassifikazzjoni skont it-titlu 8526  bħala apparat ta' kontroll remot hija b'hekk eskluża.
                  Peress li l-prodott jintuża bħala swiċċijiet kkontrollati b'mod remot, il-plakka u s-sokit jitqiesu komponenti inerenti meħtieġa għat-tħaddim tiegħu. Konsegwentament il-klassifikazzjoni taħt is-sottointestatura 8536 69 90  bħala plakek u sokits hija eskluża.
                  Għalhekk il-prodott għandu jiġi kklassifikat taħt il-kodiċi NM 8536 50 80  bħala swiċċijiet għal vultaġġ li jaqbeż 60 V.